open-index/open-wikipedia-markdown huggingface dataset:
Obchetivo a Luna

***Obchetivo a Luna*** (en francés *Objectif Lune*) ye o decimosexto álbum d'a serie *[[As aventuras de Tintín]]*, escrita y dibuixada por Hergé. Apareixió como álbum independient en 1950. Fue publicada en aragonés en noviembre de 2020.

## Personaches
Boina

A **boina** u **bueina** ye un chapero suau, redondo, de corona plana, cheneralment teixiu a man, y feito lana de punto, cotón u fibra acrilica.

A producción masiva de boinas prencipió en o sieglo XIX en Francia y Espanya, y a boina remaneix asociada a istos países. As boinas s'usan como parte de l'uniforme de muitas unidaz militars y policials en toz os países, asinas como en atras organizacions.

Se documenta tamién **guaina**.

## Notas


## Referencias
Ixaguatizo

**Ixaguatizo** ye un tipo de bebida de café que se prepara auguachinando un exprés con augua calient, o que le da una fuerza semellant, pero gusto diferent d'o café elaborau tradicionalment. A fuerza d'un ixaguatizo vareya con a cantidat d'exprés y a cantidat d'augua adhibida.

En Italia se conoixe como *caffè americano* y existe una creyencia popular, pero no confirmada, que o nombre tiene os suyos oríchens en a Segunda Guerra Mundial cuan os soldaus estausunidenses en Italia deluyiban l'exprés con augua calient pa amanar-se a o café que yeran acostumbraus a beber.
PCR

A **reacción en cadena d'a polimerasa**, mas conoixida como que **PCR** por as suyas siglas en anglés *polymerase chain reaction*, ye una tecnica d'a biolochía molecular desarrollada en 1986 por Kary Mullis. ​O suyo obchectivo ye obtener un gran numero de copias d'un fragmento d'ADN particular, partindo d'un minimo; en teoría pro partir d'una solenca copia d'ixe fragmento orichinal.​

Ista tecnica sirve pa amplificar un fragmento d'ADN; a suya utilidat ye que dimpués de l'amplificación resulta muito mas facil identificar, con una prebabilidat muit alta, virus u bacterias causants d'una malotía, identificar personas (calavres) u fer investigación cientifica sobre l'ADN amplificau. Istos emplegos derivaus de l'amplificación han feito que se converta en una tecnica muit extendida, sobre tot en l'ambito d'a investigación forense, con o consiguient abaratimiento de l'equipo necesario pa levar a cabo dita tecnica.

## Referencias
Sayeta

Una **sayeta** (d'o latín *< sagitta*) ye un prochectil emplegau por l'arco y a ballesta. Ye composada por una punta (de tiro sobre diana u caza), un eixe y un emplumau que normalment ye de tres plumas. As puntas pueden tener diversas formas. As puntas de tiro sobre diana no sobresalen de l'eixe d'a sayeta, mientres que as puntas de caza sí lo fan y tienen diferents formas, dende a conoixida forma triangular dica aquellas que son cilindricas usadas en la caza menor. Os materials de l'eixe pueden estar de fusta, aluminio, carbonio u aluminio - carbonio. As plumas pueden estar naturals u de plastico. As plumas naturals s'usan sobre tot con os arcos tradicionals y as de plastico con os arcos olimpicos y composaus. Historicament s'utilizaban plumas de diversas aus, especialment aucas.

## Notas


## Referencias
Zabacequia

O **zabacequia** (de l'arabe *< sahib al-saqiya*) yera l'administrador d'as cequias en o reino d'Aragón.

## Referencias
Zuro

O **zuro**, **zurro** u **ciuro** (d'o latín *< suber*) ye un material flotant impermiable, a capa de teixiu d'a crosta que se replega pa uso comercial prencipalment d'a lecina zurera, que ye nativa d'o sud-ueste d'Europa y lo nord-ueste d'Africa. O zuro ye componiu de suberina, una substancia hidrofoba. A causa d'as suyas propiedaz impermiables, flotants, elasticas y ignifugas, s'usa en una variedat de productos, o mas común d'os cuals son os tapes de botellas de vin.

A producción mundial de zuro ye d'unas 340.000 toneladas, d'as cuals Portugal en produz un 61%, Espanya un 30%, y Italia un 6%.

O zuro estió examinau microscopicament por Robert Hooke, o que lo levó a descubrir y nombrar a celula.

## Referencias

## Se veiga tamién
Mariano Peralta Horte

**Mariano Peralta Horte**, naixiu d'Arandiga (Comunidat de Calatayú) o 3 de noviembre de 1808y muerto en Barcelona (Catalunya) o 7 de febrero de 1869 fue un avogato y lexicografo aragonés, autor entre atras obras de l*'[[Ensayo de un diccionario aragones-castellano]]*.

## Obras
* 1836: *[[Ensayo de un diccionario aragones-castellano]]*.

## Referencias

## Vinclos externos
*  "Ensayo de un diccionario aragones-castellano" como E-book en Google Play.
Sabrina Ferilli

**Sabrina Ferilli**, naixita de Roma (Lazio) o 28 de chunio de 1964, ye una actriz italiana, con una important carrera cinematografica en o Cine italiano y internacional.

## Vinclos externos

*  Sabrina Ferilli en IMDb.
* Pachina web oficial de Sabrina Ferilli.
Calandario d'aviento

O **calandario d'aviento** ye un calandario que amuestra os días restantes dica Nadal en os cuals se pueden ubrir chicotas puertas, dezaga d'os cuals i hai imáchens, mazadas, lamíns u atras sorpresas.

Orichinarios d'un costumbre luterana en Alemanya, os calandarios d'aviento son destinaus a "alcorzar" o tiempo d'aspera dica Nadal y augmentar l'anticipación.

En os países de fabla alemana, os ninos en particular tienen un calandario d'aviento. Manimenos, tamién i hai aquels que son mas endrezaus a adultos. Os calandarios son impresos con motivos nadalencos y son muit extendius en o comercio. Tamién s'utilizan calandarios feitos por un mesmo.

## Vinclos externos
*  "Calandario d'aviento en aragonés" en a pachina web TrucaTruca d'o Gubierno d'Aragón
Arbolera

Una **arbolera** ye un chicot grupo d'arbols que creixen chuntos, cheneralment sin muitos matullos u atras plantas debaixo.

As arboleras naturals son tipicament chicotas, tal vegada d'uns pocos acres como maximo. Historicament, as arboleras se consideraban sagradas en as culturas pagana, chermanica, nordica y celta. Helen F. Leslie-Jacobsen sostiene que "podemos suposar que as arboleras sagradas realment existioron a causa d'as repetidas mencions en os relatos historiograficos y etnograficos. Por eixemplo, Tacito, Germania".

## Notas


## Referencias
Nayade (satelite)

**Nayade** ye un satelite de Neptuno. Estió descubierto en 1989 por a sonda espacial Voyager 2.

## Referencias
Larisa (satelite)

**Larisa** ye un satelite de Neptuno. Fue descubierto en 1981 por  Harold J. Reitsema, William B. Hubbard, Larry A. Lebofsky y David J. Tholen.

## Referencias
Halimede (satelite)

**Halimede** ye un satelite de Neptuno. Estió descubierto en 2002 por  Matthew J. Holman, John J. Kavelaars, Tommy Grav, Wesley C. Fraser y Dan Milisavljevic.
Psamate (satelite)

**Psamate** ye un satelite de Neptuno. Estió descubierto en 2003 por  Scott S. Sheppard y David C. Jewitt.
Miranda (satelite)

:*Iste articlo ye sobre un satelite d'Urano; ta atros usos, se veiga *'Miranda**''.

**Miranda''' ye un satelite d'Urano. Estió descubierto en 1948 por Gerard Kuiper.
Ferdinando (satelite)

**Ferdinando** ye un satelite d'Urano. Estió descubierto en 2003 por  Matthew J. Holman, John J. Kavelaars, Dan Milisavljevic y Brett J. Gladman.
Arduino

**Arduino** ye una empresa d'hardware y software de codigo ubierto, una comunidat de prochectos y usuarios que disenya y fabrica microcontroladors de placa sola y kits de microcontroladors pa la construcción de dispositivos dichitals. Os suyos productos d'hardware tienen una licencia CC-BY-SA, mientres que o software tiene a licencia GNU Lesser General Public License (LGPL) u a GNU General Public License (GPL), que permite a fabricación de placas Arduino y a distribución de software por cualsiquiera. As placas Arduino son disponibles comercialment en a pachina web oficial u por meyo de distribuidors autorizaus.

Os disenyos de placas Arduino utilizan una variedat de microprocesadors y controladors. As placas son equipadas con conchuntos de pins de dentrada / salida (I/O) dichitals y analochicas que pueden connectar-se a cuantas placas d'expansión (clamadas 'shields') u placas de preba (pa la creyación de prototipos) y atros circuitos. As placas contan con interficies de comunicacions en serie, incluiu o bus serie universal (USB) en cualques modelos, que tamién s'utilizan pa cargar programas dende ordinadors personals. Os microcontroladors se pueden programar utilizando os lenguaches de programación C y C++, utilizando una API estandar que tamién se conoixe como "lenguache Arduino". Amás d'utilizar cadenas de ferramientas de compilación tradicionals, o prochecto Arduino proporciona un entorno de desarrollo integrau (IDE) y una ferramienta de linia de comandos (arduino-cli) desarrollada en Go.

O prochecto Arduino prencipió en 2005 como que una ferramienta pa os estudiants de l'Instituto Interaction Design d'Ivrea, Italia, con l'obchectivo de proporcionar una traza facil y de baixo coste pa que os principiants y profesionals creyen dispositivos que interautúen con o suyo entorno por meyo d'actuadors. Os eixemplos comuns de tals dispositivos destinaus a aficionaus principiants incluyen robots simples, termostatos y detectors de movimiento.

O nombre Arduino promana d'una tabierna en Ivrea, Italia, an gosaban reunir-se beluns d'os fundadors d'o prochecto. A tabierna leva o nombre d'Arduin d'Ivrea, que fuo o margrave d'a Marcha d'Ivrea y rei ​​d'Italia de 1002 a 1014.

## Vinclos externos
*  Pachina web oficial
USB

**USB** (de l'anglés *Universal Serial Bus*) ye un estandar d'a industria que estableix especificacions pa cables y conectors y protocolos pa connexión, comunicación y suministro d'enerchía entre ordinadors, perifericos y atros ordinadors. I hai una amplia variedat d'hardware USB, incluius once conectors diferents, d'os cuals USB-C ye o mas recient.

Lanzau en 1996, l'USB Implementers Forum (u USB-IF) mantiene actualment l'estandar USB. I hai habiu cuatro cheneracions d'especificacions USB: USB 1.x, USB 2.0, USB 3.x y USB4.

## Referencias
Vorruca

A **vorruca** ye una lesión cutania causada por o virus d'o papiloma humán. Son lesions que presentan una forma variable; cheneralment de forma globular, que pueden afectar a distintas zonas d'a piel. A suya extirpación no ye fácil ya que as vorrucas tienen o suyo propio sistema d'irrigación sanguínea que causan un sangrau abundant en a suya extracción cirurchica; amás pueden rechenerar-se con mayor virulencia. Adicionalment compromete cuantos terminals nerviosos por o que a suya extracción u manipulación causa gran dolor.

As vorrucas pueden contrayer-se por contacto intimo con personas afectadas por o virus d'o papiloma humano radicau en a zona chenital y por transmisión de carriadors asintomaticos. O desarrollo de vorrucas s'afavoreix cuan i hai fallos en o sistema immunitario.

## Notas


## Referencias
Apegallo

Un **apegallo** ye una mena d'etiqueta: un troz de paper impreso, plastico, vinilo u unatro material con adhesivo sensible a la presión en un costau. Se pueden fer servir con fins decorativas u funcionals, seguntes a situación.

Os apegallos pueden venir en muitas formas y grandarias diferents y tamién vareyan muito en color y disenyo. A ormino s'apegan a elementos como que ordinadors, paper, cuadernos, parez, automobils, finestras, etc. As etiquetas de nombre temporals, por eixemplo, gosan estar apegallos.

Os apegallos s'utilizan muito cuan un obchecto requiere identificación y s'utiliza como una forma convenient de deseparar a etiqueta adhesiva d'o suyo revestimiento u cinta de refirmo.

A R. Stanton Avery se le atribuye a creyación d'o primer apegallo autoadhesivo en 1935.

## Notas


## Referencias
Alforcha

Una **alforcha** (de l'arabe *< alẖurǧ*) ye una bolsa u maleta, emplegada tradicionalment dende l'antiguidat como que complemento asociau a os abríos (somers, machos, caballos, etc.). Fabricadas en diversos materials, dende os teixius naturals dica os plasticos, gosan tener forma cuadrada con una solapa en a suya obredura superior. Por extensión se diz tamién asinas a las bolsas que s'emplegan en motoretas y bicicletas pa levar equipache.

## Referencias
Ataguás

**Ataguás** u **Atagüés** ye una pardina despoblada, tamién conoixida a vegadas como **pardina de Pedro Chil**. Ye situada en a val d'Acumuer, en l'actual municipio de Samianigo, amán d'as ruinas d'o monesterio de Santa María d'Arrasul.

Se tracta en l'actualidat d'un gran edificio de planta rectangular construyiu en 1914 y bien conservau. En os arredols d'iste edificio encara bi ha muntoneras de piedras d'atras construccions antigas.

## Historia
Apareixe por primera vegada en un documento d'o 10 de chinero de 1042 en o que l'abat Ximeno dona a o monesterio de Sant Chuan d'a Penya bellas posesions en a val de l'Aurín:

Entre os sieglos XIII y XIV se sabe que a suya ilesia teneba o títol de rectoría. Como en atros pueblos d'a redolada se documenta o 26 de setiembre de 1405 a vesita de recaudadors que veniban dende Uesca pa cullir diners pa las obras d'a Seu de Santa María. Ataguás pagó diez sueldos.

En l'anyo 1785 ya apareixeba como despoblau.

## Referencias
Boira d'Oort

A **Boira d'Oort** , a vegadas clamada tamién **boira d'Öpik-Oort**, descrita por primera vegada en 1950 por l'astronomo holandés Jan Oort, ye una boira teorica de planetesimals predominantment chelaus que rodia o Sol a distancias que oscilan entre 2.000 y 200.000 UA (0,03 a 3,2 anyos luz). Se trestalla en dos rechions: una boira d'Oort interior en forma de disco (u boira Hills) y una boira d'Oort exterior esferica. Todas dos rechions se troban dillá d'a heliosfera y en l'espacio interestelar. O cinto de Kuiper y o disco disperso, os atros dos depositos d'obchectos transneptunianos, son son situadas unas cient vegadas mas amán d'o Sol que a boira d'Oort.

A buega exterior d'a boira d'Oort define a buega d'o Sistema Solar y a extensión de l'esfera d'Hill d'o Sol. A boira exterior d'Oort ye unida de traza feble a lo Sistema Solar y, por tanto, se veye facilment afectada por l'atracción gravitacional d'as estrelas que pasan y d'a Carrera de sant Chaime mesma. Istas fuerzas ocasionalment desaloixan a os cometas d'as suyas orbitas dentro d'a boira y los ninvian enta l'interior d'o Sistema Solar. Seguntes as suyas orbitas, a mayoría d'os cometas de periodo curto pueden provenir d'o disco disperso, pero beluns encara pueden haber-se orichinau en a boira d'Oort.

Os astronomos berruntan que a materia que compone a boira d'Oort se formó mas amán d'o Sol y estió espardida en o espacio por os efectos gravitacionals d'as planetas chigants a o prencipio d'a evolución d'o Sistema Solar. Encara que no s'han realizau alufradas directas confirmadas d'a boira d'Oort, puede estar a fuent de toz os cometas de periodo largo y d'o tipo Halley que ingresan a o Sistema Solar interior, y tamién de muitos cometas d'a familia de Chupiter.

## Referencias
Cinto de Kuiper

O **Cinto de Kuiper**, ocasionalment clamau **cinto d'Edgeworth-Kuiper**, ye un disco en o Sistema Solar exterior, que s'extiende dende a orbita de Neptuno (a 30 UA) dica aproximadament 50 UA d'o Sol.​ Ye semellant a lo cinto d'asteroides, pero ye muito mas gran: 20 vegadas mas amplo y 20 a 200 vegadas mas masivo.​ En emparde a lo cinto d'asteroides, se composa prencipalment de chicoz cuerpos u restas de cuan se formó o Sistema Solar. Si bien muitos asteroides son composaus prencipalment de roca y metal, a mayoría d'os obchectos d'o cinto de Kuiper son composaus prencipalment de volatils conchelaus, como que metano, amoniaco y augua. O cinto de Kuiper auespeda tres planetas nanas reconoixidas oficialment: Plutón, Haumea y Makemake. cualques d'as lunas d'o Sistema Solar, como que Tritón de Neptuno y Febe de Saturno, pueden haber-se orichinau en ista rechión.

O cinto de Kuiper prene o nombre de l'astronomo holandés-estausunidense Gerard Kuiper, encara que no predició a suya existencia.

## Referencias
Cinto d'asteroides

O **Cinto d'asteroides** ye una rechión en o Sistema Solar, ubicada aproximadament entre as orbitas d'as planetas Chupiter y Marte, que ye ocupada por una gran cantidat de cuerpos solidos de forma irregular, de muitas grandarias pero muito mas chicoz que as planetas, clamaus asteroides. Iste cinto d'asteroides tamién se denomina *cinto d'asteroides prencipal* u *cinto prencipal* pa distinguir-lo d'atras poblacions de asteroides d'o Sistema Solar, como que os asteroides cercanos a la Tierra y os asteroides troyanos.

Aproximadament a metat d'a masa d'o cinto ye contenida en os cuatro asteroides mas grans: Ceres, Vesta, Pallas y Hygiea. A masa total d'o cinto d'asteroides ye aproximadament o 4% d'a masa d'a Luna.

## Referencias
Heliosfera

L**'Heliosfera** (d'o griego ἥλιος *sol* y σφαῖρα *esfera*) ye a vasta rechión de l'espacio en forma de bambolla que rodeya y ye creyada por o Sol. En termins d'a fisica d'o plasma, ye a cavidat formada por o Sol en o medio interestelar circumdant. A "bambolla" de l'heliosfera se "rinfla" de contino por o plasma que s'orichina en o Sol, conoixiu como aire solar. Difuera de l'heliosfera, iste plasma solar da paso a lo plasma interestelar que permia a Carrera de sant Chaime. Os livels de radiación adintro y difuera de l'heliosfera difieren; en particular, os rayos cosmicos galacticos son menos abundants dentro de l'heliosfera, por o que as planetas de l'interior (incluida a Tierra) son parcialment protechius d'o suyo impauto.

Se diz que a parola "heliosfera" estió cudida por Alexander J. Dessler, a qui se le atribuye o primer uso d'a parola en a literatura cientifica en 1967. L'estudio cientifico de l'heliosfera ye a heliofisica, que incluye l'orache espacial y o clima espacial.

## Referencias
Aire solar

L**'aire solar** ye una corrient de particlas cargadas liberadas dende l'atmosfera superior d'o Sol, clamada corona. Iste plasma se compone prencipalment d'electrons, protons y particlas alfa con enerchía cinetica entre 0,5 y 10 keV. A composición d'o plasma de l'aire solar tamién incluye una mezcla de materials que se troban en o plasma solar: trazas de ions pesaus ​​y nuclios atomicos C, N, U, Ne, Mg, Si, S y Fe. Tamién i hai rastros mas raros de belatros nuclios y isotopos como P, Tu, Cr, Ni, Fe 54 y 56, y Ni 58,60,62. Encrustrau dentro d'o plasma de l'aire solar ye o campo magnetico interplanetario. L'aire solar vareya en densidat, temperatura y velocidat a lo largo d'o tiempo y en a latitut y longaria solars. As suyas particlas pueden escapar d'a gravedat d'o Sol a causa d'a suya alta enerchía resultant de l'alta temperatura d'a corona, que a la suya vegada ye resultau d'o campo magnetico coronal.

A una distancia de mas d'uns pocos radios solars d'o Sol, l'aire solar aconsigue velocidatz de 250 a 750&nbsp;km / s y ye supersonico,  o que significa que se mueve mas rapido que a velocidat d'a onda magnetosonica rapida. O fluxo de l'aire solar ya no ye supersonico en o choque de terminación. Atros fenomenos relacionaus incluyen l'aurora (luces d'o norte y d'o sud), as codas de plasma d'os cometas que siempre apuntan luent d'o Sol y as tronadas cheomagneticas que pueden cambiar l'adreza d'as linias d'o campo magnetico.

## Referencias
Telescopio

Un **telescopio** (d'o griego  τῆλε *tele* "luent" y σκοπεῖν *skopein* "alufrar") ye un traste optico que utiliza lents, espiellos curvos u una combinación de toz dos pa observar obchectos distants por meyo d'a suya emisión, absorción u reflexión de radiación electromagnetica. Asinas, a parola telescopio agora se refiere a una amplia gama de trastes capaces de detectar diferents rechions de l'espectro electromagnetico.

## Tipos
### Seguntes a longaria d'onda alufrada
*Telescopios opticos: estioron os primers telescopios usaus. Estioron inventaus en os Países Baixos en primerías d'o sieglo XVII, utilizando lents de veire. Estioron utilizaus tanto pa aplicacions terrestres como que pa astronomía.
*Radiotelescopios: estioron inventaus en o decenio de 1930 pa alufrar ondas de radio.
*Telescopios infrarroyos: estioron inventaus en o decenio de 1960 pa alufrar rayos infrarroyos.
### Seguntes o suyo puesto
*Telescopios terrestres: cuan son situaus en a Tierra.
*Telescopios aerios: cuan son situaus en una plataforma volante, como que por eixemplo o telescopio SOFIA.
*Telescopios espacials: cuan se troban en o espacio exterior como que por eixemplo o telescopio espacial Hubble.

## Referencias
Radiotelescopio

Un **radiotelescopio** ye una antena y un receptor de radio especializaus que s'utilizan pa detectar ondas de radio de fuents de radio astronomicas en o ciel. Os radiotelescopios son o prencipal traste d'obserbación utilizau en a radioastronomía, que estudeya a porción de radiofreqüencia de  l'espectro electromagnetico emitiu por obchectos astronomicos, igual que os telescopios opticos son o prencipal traste d'obserbación utilizau en l'astronomía optica tradicional que estudeya a porción d'ondas de luz de l'espectro procedent d'obchectos astronomicos. A diferencia d'os telescopios opticos, os radiotelescopios se pueden utilizar tanto de día como que de nueit.

Dau que as fuents de radio astronomicas como planetas, estrelas y galaxias son muit luent, as ondas de radio que provienen d'ellas son extremadament febles, por o que os radiotelescopios requieren antenas muit grans pa replegar prou enerchía de radio pa estudiar-los, y equipos de recepción extremadament sensibles. Os radiotelescopios gosan estar grans antenas parabolicas  semellants a las emplegadas en o seguimiento y a comunicación con satelites y sondas espacials. Os observatorios de radio s'ubican preferentment luent d'os prencipals centros de población pa privar l'interferencia electromagnetica (u *EMI*) de radio, televisión, radar, vehíclos de motor y atros dispositivos electronicos fabricaus por l'hombre.

As ondas de radio de l'espacio estioron detectadas por primera vegada por l'incheniero Karl Guthe Jansky en 1932 en Bell Telephone Laboratories en Holmdel (Nueva Jersey, Estaus Unius), utilizando una antena construida pa estudiar o rudio d'o receptor de radio. O primer radiotelescopio especialment disenyau estió un plato parabolico de 9 metros construiu por o radioaficionau Grote Reber en o suyo patio trasero en Wheaton (Illinois, Estaus Unius) en 1937. O estudio d'o ciel que realizó a ormino se considera o comienzo d'o campo d'a radioastronomía.

## Referencias
Radar

O **radar** (de l'anglés **''ra**dio **d**etection **a**nd **r**anging'') ye un sistema de detección que utiliza ondas de radio pa determinar l'alcanz, l'anglo u a velocidat d'os obchectos. Se puede emplegar pa detectar avions, barcos, naus espacials, misils guiaus, vehíclos de motor, formacions meteorolochicas y terreno. Un sistema de radar consiste en un transmisor que produz ondas electromagneticas en o dominio de radio u microondas, una antena transmisora, una antena receptora (a ormino s'usa a mesma antena pa transmitir y recibir) y un receptor y procesador pa determinar as propiedaz d'os obchectos. As ondas de radio d'o transmisor se reflectan en l'obchecto y tornan a o receptor, proporcionando información sobre a ubicación y a velocidat de l'obchecto.

O radar estió desarrollau en secreto pa uso militar por cuantas nacions en o periodo anterior y entre a Segunda Guerra Mundial. O termin RADAR estió cudiu en 1940 por a Marina d'os Estaus Unius. Dende alavez, o termin radar ha dentrau en anglés y atros idiomas como un substantivo común, perdendo todas as mayusclas.

Os usos modernos d'o radar son muit diversos, incluius o control d'o trafico aerio y terrestre, l'astronomía de radar, os sistemas d'esfensa aeria, sistemas antimisils, radars marinos pa localizar puntos de referencia y atros barcos, sistemas anticolisión de aeronaus, sistemas de vichilancia oceanica, sistemas de vichilancia y trobada d'o espacio exterior, monitoreo de precipitacions meteorolochicas, sistemas de control de vuelo y altimetría, sistemas de localización d'obchectivos de misils guiaus, automobils autonomos y terrestres.

Atros sistemas semellants a o radar fan uso d'atras partes de l'espectro electromagnetico. Un eixemplo ye o lidar, que utiliza predominantment luz infrarroya procedent de lásers en cuenta d'ondas de radio.

## Referencias
Gara de Camín Reyal-Fuents Claras

A **gara de Camín Reyal-Fuents Claras** ye una gara de ferrocarril de l'Adif, situata en lo lugar de Camín Reyal y tocando a lo termin municipal de Fuents Claras (Teruel).

Se tracta d'un edificio d'estilo racionalista, disenyau por l'arquitecto Luis Gutiérrez Soto y construyiu en l'anyo 1933.

## Historia
La primitiva gara va estar posada en servicio l'1 d'abril de 1901 con a obertura d'o tram Calatayud-Puerto Escandón d'a linia Calatayud-Valencia. Aprofitando los buenos resultaus que le daba la explotación de l'anterior trazau, la companyía va iniciar a Camín Reyal una nueva linia dica Zaragoza, que va inaugurar lo 2 d'abril de 1933 con vistas a enlazar con o ferrocarril a Canfranc.

L'anyo 1941, con a nacionalización d'a totalidat d'o ret ferroviario espanyol, la gara va pasar a estar chestionada pa RENFE. Va estar la epoca de mayor esplendor d'a gara dica los anyos 60 con mas de 100 treballadors, incluyindo servicios como agora escuela y peluquería.

L'1 de chinero de 1985 lo tram Camín Reyal-Calatayud va estar tancau oficialment a causa d'a suya tasa rentabilidat. Lo 1995 RENFE va tancar l'edificio. Esto, uniu a la carencia de mantenimiento, ha provocau que se trobe en un estau de conservación pesimo. Dende lo 31 d'aviento de 2004 Adif ye la titular d'as instalacions.

Lo 25 d'abril de 2007 se va publicar en o Butlletí Oficial d'Aragón lo Ordre de 26 de marzo de 2007 pa la cual se declara Bien Catalogat d'o Patrimonio Cultural Aragonés. Este feito no va amillorar lo estau de l'edificio, que sigue en contino deteriorament.

En os zaguers anyos la gara ha estau escullida como un d'as tres siedes d'o futuro Museu d'o Ferrocarril d'Aragón. De materialitzar-se o prochecto esmentau, lo museu s'alocharía en tres antigas garas: Canfranc, Casetas y Camín Reyal-Fuents Claras.

## Bibliografía
*  Martínez Verón, Jesús: *Zaragoza. Arquitectura. Siglo XX. Tipologías*. Lulu.com, 2015. ISBN 978-1329520035.
*  Montón Muñoz, Gonzalo: *Réquiem por la estación de Caminreal*. Calamocha: Centro de Estudios del Jiloca, 1996. ISBN 978-84-609-5120-9.

## Referencias

## Vinclos externos
Lidar

**Lidar** (de l'anglés *Light Detection and Ranging o Laser Imaging Detection and Ranging*, orichinariament *Light radar*) ye un metodo pa medir distancias iluminando l'obchectivo con luz láser y medindo a suya reflexión con un sensor. As diferencias en os tiempos de retorno d'o láser y as longarias d'onda se pueden utilizar pa fer representacions dichitals en 3D de l'obchectivo.

O lidar s'usa comunament pa fer mapas d'alta resolución, con aplicacions en topografía, arqueolochía, cheografía, cheolochía, sismolochía, silvicultura, fisica atmosferica, guía láser y altimetría láser. A tecnolochía tamién s'utiliza en o control y a navegación de cualques vehíclos autonomos.
Láser

O **láser** (de l'anglés *light amplification by stimulated emission of radiation*) ye un dispositivo que emite luz por meyo d'un proceso d'amplificación optica basau en a emisión estimulada de radiación electromagnetica. O primer láser fue construyiu en 1960 por Theodore H. Maiman en Hughes Research Laboratories, basau en o treballo teorico de Charles Hard Townes y Arthur Leonard Schawlow.

Un láser se diferencia d'atras fuents de luz en que emite una luz coherent. A coherencia espacial permite enfocar un láser en un puesto estreito, o que permite aplicacions como que o tallo por láser y a litografía. A coherencia espacial tamién permite que un rayo láser se mantienga estreito en grans distancias, o que permite aplicacions como punters láser y lidar. Os lásers tamién pueden tener una alta coherencia temporal, o que les permite emitir luz con un espectro muit estreito, ye decir, pueden emitir una solament color de luz. Alternativament, a coherencia temporal puede usar-se pa producir pulsos de luz con un amplio espectro pero duracions tan curtas como un femtosegundo.

Os lásers s'utilizan en unidaz de disco optico como Blu-Ray, imprentadoras láser, escaners de codigos de barras, trastes de seqüenciación d'ADN, fibra optica, fabricación de chips semiconductors y comunicación optica en o espacio libre, cirurchía láser y tractamientos d'a piel, materials de tallo y soldadura, dispositivos d'aplicación militar pa marcar obchectivos y medir l'aconsiga y a velocidat, y en pantallas d'iluminación láser pa entretenimiento.

## Se veiga tamién
* Maser.
Maser

**Maser** (de l'anglés *microwave amplification by stimulated emission of radiation*) ye un dispositivo que produz ondas electromagneticas coherents por meyo d'amplificación por emisión estimulada. O primer maser estió construiu por Charles H. Townes, James P. Gordon y Herbert J. Zeiger en a Universidat de Columbia en 1953. Townes, Nikolay Basov y Alexander Prokhorov recibioron o Premio Nobel de Fisica de 1964 por o suyo treballo teorico que condució a lo desarrollo d'o maser. Os masers s'utilizan como dispositivo de cronometrache en reloches atomicos y como amplificadors de microondas de rudio extremadament baixo en radiotelescopios y estacions terrestres de comunicación de naus espacials leixanas.

Os masers modernos pueden disenyar-se pa chenerar ondas electromagneticas no solament en frecuencias de microondas, sino tamién en frecuencias de radio y infrarroyos.

O láser funciona con o mesmo prencipio que o máser, pero produz una radiación coherent de frecuencia mas alta en longarias d'onda visibles. O maser estió o precursor d'o láser asinas que iste zaguer plegó a denominar-se por bel tiempo *maser optico*.

## Se veiga tamién
*Láser.
PlayStation 5

**PlayStation 5** (u *PS5*) ye una videoconsola domestica desarrollada por Sony Interactive Entertainment. Anunciada en 2019 como que a succesora de PlayStation 4, a PS5 se lanzó o 12 de noviembre de 2020 en Australia, Chapón, Nueva Zelanda, America d'o Norte, Singapur y Corea d'o Sud, y o 19 de noviembre de 2020 en adebant en atros mercaus importants fueras de China y India.

A plataforma se lanzó en dos variants: un modelo base con una unidat de disco optico Ultra HD compatible con Blu-Ray y una edición dichital sin ista unidat, que sirve como modelo de menor coste pa qui preferen mercar chuegos a traviés de descarga dichital.

## Referencias
Gronostué

**Gronostué** ye un lugar medieval situau en l'actual municipio de Samianigo, entre as localidaz d'Ipiés y L'Hostal d'Ipiés.

Nomás bi ha en l'actualidat bellas muntoneras de piedras entre as selvas de caixicos y buixos. Belunas d'as antigas piedras d'iste lugar fuoron emplegadas en a construcción de casetas y trincheras mientres a Guerra Civil Espanyola.

## Toponimia
L'orichen podría estar un antroponimo con o sufixo preindoeuropeu de posesión -ué. O toponimo encara se conserva alterau en os *campos de Monostué*, a bels 200 metros d'on se trobaba o lugar.

## Historia
Apareixen referencias a iste lugar en cinco documentos d'o *Cartulario de Sant Andreu de Fanlo* entre os anyos 1035 y 1235:

* Entre 1035 y 1070, se data una crompa d'una vinya realizada por Aznar de Aguaslimpias a *Garcia Sanciones de Gronestue* por seis sueldos, antimás d'atra propiedat perteneixient a o monesterio de Fanlo a cambio d'un buei (doc. 51).
* O rei Remiro II d'Aragón cede en aviento de 1134 a villa de Gronostué a o monesterio de Sant Andreu de Fanlo (doc. 110):

* Arredol de l'anyo 1150 apareixe en atro documento d'o Cartulario *García Sanz de Gronostué* (doc. 117).
* En l'anyo 1235 l'abat d'o monesterio de Mont Aragón, Ferrando, reconoixe a propiedad de cuantas heredaz en Larbesa a *Gil de Gronostué* (doc. 161).
* En o mesmo anyo *Gil de Gronostué*, a suya muller, Toda, y o suyo fillo Marcos donan una finca que se troba en o lugar vecín de Larbesa (doc. 162).

## Referencias
Orache espacial

L**'orache espacial** ye una rama d'a fisica espacial que s'ocupa d'as condicions variables en l'orache dentro d'o Sistema Solar, incluiu l'aire solar, enfatizando l'espacio que rodeya a Tierra, incluidas as condicions en a magnetosfera, ionosfera, termosfera y exosfera. L'orache espacial ye distinto pero conceptualment relacionau con l'orache terrestre de l'atmosfera d'a Tierra.

Entre muitos sieglos, os efectos d'o clima espacial se notoron pero no se comprendioron. Asinas, por eixemplo, dende fa muito tiempo s'observan exhibicions de luz auroral en latituz altas.

Dentro d'o Sistema Solar, l'orache espacial ye influenciau por l'aire solar y o campo magnetico interplanetario (u IMF) transportau por o plasma de l'aire solar. Una variedat de fenomenos fisicos son asociaus con l'orache espacial, incluidas as tronadas cheomagneticas, l'activación d'os cintos de radiación de Van Allen, as perturbacions ionosfericas y o cendellio d'os sinyals de radio d'os satelites artificials y os sinyals de radar, as auroras y as corrients inducidas cheomagneticament en a superficie d'a Tierra. As echeccions de masa coronal (u CME), as suyas ondas de choque asociadas y as boiras coronals tamién son impulsors importants de l'orache espacial, ya que pueden comprimir a magnetosfera y desencadenar tronadas cheomagneticas. As particlas d'enerchía solar (u SEP) acceleradas por echeccions de masa coronal u erupcions solars pueden desencadenar eventos de particla solars (u SPEs), un factor critico de l'orache espacial d'impauto humano, ya que pueden danyar os components electronicos a bordo d'as naus espacials y menazar a vida d'astronautas y aumentan os periglos d'a radiación en l'aviación de gran altitut y gran latitut.

## Efeutos
### Efeutos de l'orache espacial en l'espacio
*Anomalías electronicas en as naus espacials.
*cambios en as orbitas d'as naus espacials.
*Medro d'a radiación en os humans en l'espacio.
### Efeutos de l'orache espacial sobre os sistemas terrestres
*Interrupción de GPS y atros sinyals de naus espacials.
*Interrupción d'os sinyals de radio de larga distancia.
*Efeuto d'a radiación sobre os sers humans a o livel d'a mar.
*Corrient inducida terrestre (u GIC) sobre os rez de transmisión electrica y oleoductos.

## Referencias

## Vinclos externos
*  L'orache espacial en iste inte en a pachina web SpaceWeather.com
*  Predizión de 24 horas en a pachina web d'a NATIONAL OCEANIC AND ATMOSPHERIC ADMINISTRATION (NOAA)
Clima espacial

O **clima espacial** ye a variación a largo plazo de l'actividat solar dentro d'a heliosfera, incluiu l'aire solar, o campo magnetico interplanetario (u IMF) y os suyos efectos en l'entorno cercano a la Tierra, incluida a suya magnetosfera y a suya ionosfera, o clima y atros sistemas relacionaus. O estudio cientifico d'o clima espacial ye un campo interdisciplinario de fisica espacial, fisica solar, heliofisica y cheofisica. Por tanto, ye relacionau conceptualment con a climatolochía terrestre, y os suyos efectos en l'atmosfera d'a Tierra se consideran en a ciencia d'o clima.

## Referencias
Cinto de Van Allen

Un **cinto de Van Allen** ye una zona de particlas cargadas d'enerchía, a mayoría d'as cuals s'orichinan en l'aire solar, que son capturadas y retenidas arredol d'una planeta por o suyo campo magnetico.

## A Tierra
A Tierra tien dos cintos d'iste tipo y, a vegadas, atros pueden creyar-se temporalment. Os cintos levan o nombre de James Van Allen, a qui se le atribuye o suyo escubrimiento.  Os dos cintos prencipals d'a Tierra s'extienden dende una altitut d'aproximadament 640 a 58,000&nbsp;km sobre a superficie, en que a suya rechión os livels de radiación vareyan. Se creye que a mayoría d'as particlas que forman os cintos provienen de l'aire solar y atras particlas por rayos cosmicos. En atrapar l'aire solar, o campo magnetico esbarra ixas particlas enercheticas y proteche l'atmosfera d'a suya destrucción.

## Atras planetas
Atras planetas como que Chupiter, Saturno, Urano y Neptuno tienen tamién cintos de radiación Van Allen.

## Referencias
Larbesa

**Larbesa** ye un lugar medieval situau en l'actual municipio de Samianigo, en a comarca de l'Alto Galligo. Se trobaría amán d'Ipiés, en o tozal d'as Canyas.

As restas que encara i quedan fan pensar que o lugar yera dividiu en dos nuclios deseparaus por una plana de bels 150 metros de largaria.

## Toponimia
Podría tener o mismo orichen que Arbisa, significando "cauz d'un río" u venir d'o latín *ARVUM*, que significa "prau".

## Historia
Bi ha dica ueito documentos en o *[[Cartulario d'o monesterio de Fanlo]]* que fan referencia iste lugar, toz dataus entre os anyos 958 y 1270.

Arredol d'o 958, o presbitero Fortún concede cuantas posesions suyas en Larbesa a o monesterio de Sant Salvador y Sant Andreu de Fanlo (doc. 2). Entre os anyos 1036 y 1057, García Fortunyones de Bailín cede a Sant Andreu de Fanlo o que heba crompau Fortún Garcés en Centenero, citando en o documento a os testigos d'a cesión (doc. 33):

Un atro documento de febrero de 1064 describe como Banzo, abat de Fanlo, merca casas en Chaca; actuando como testigo, entre otros, Lope Velázquez de Larvase (doc. 36). Ya en 1179, o bispe Berenguer de Leida concede a censo a García de Lastiesas y a la suya muller Petra unas propiedaz suyas en Larbesa (doc. 126).

En setiembre de 1205 ye documentau que l'abat d'o monesterio de Mont Aragón, Ferrando, concede por dos cheneracions a Pedro Sanfelipe de Larbesa y a la suya muller Martina, as posesions que teneba o monesterio de Fanlo en Centenero, difueras d'un molín (doc. 138). En l'anyo 1234 serán Domingo Claviger y a suya muller Jordana qui concedan cuantas posesions en Larbesa a os monesterios de Fanlo, Sant Veturián y Mont Aragón (doc. 160). Bi ha tamién dos documentos mas de l'anyo 1235 (docs. 161 y 162) que fan referencia a heredaz de Gil de Gronostué en Larbesa. Amás en un documento de l'1 d'abril de 1270 se nombra a Adam de Larbessa (doc. 170).

Existe tamién un documento con calendata de 1188, en o que o rei Alifonso II d'Aragón entregaba o castiello d'Atarés con as suyas posesions a o monesterio de Santa Cruz d'as Serors, entre as que se trobaban "Sarasa, Larbesa, Arrasella (...)". A ilesia de Sant Felipe de Larbesa —"iuxta Fanlum monasterium"— fue donada a o monesterio de Sant Chuan d'a Penya por o bispe García, que la heba recibiu antis d'o rei Remiro I d'Aragón.

En a división d'o termin municipal de Samianigo en 1797, a pardina de Larbesa encara feba parti d'os monts de Fanlo.

En los anyos 1960 se tresladó enta la pardina de Larbesa la frontera de la ilesia de Sant Lorient d'Ibor.

## Referencias
Linia de Kármán

A **linia de Kármán** ye l'altaria definida internacionalment que se gosa utilizar pa definir o limite entre l'atmosfera y l'espacio exterior. D'alcuerdo con as definicions d'a FAI (Fédération Aeronautica Internationale) ista linia se sitúa a 100&nbsp;km d'altaria sobre a superficie terrestre (tecnicament 100&nbsp;km sobre o livel d'a mar). Manimenos, atras organizacions no utilizan ista definición. Por eixemplo, a Fuerza Aeria de Estaus Unius y a NASA definen o limite en 50 millas (80&nbsp;km) sobre o livel d'a mar.

A linia de Kármán prene o suyo nombre en a honor d'o cientifico hongaro Theodore von Kármán qui estió a primera persona en calcular l'altitut a la cual l'atmosfera se torna masiau delgada pa suportar un vuelo aeronautico.

Arredol d'ista altura l'atmosfera terrestre se torna tan fina que ye despreciable en termins aeronauticos, producindo-se amás, un incremento significativo d'a temperatura atmosferica y d'a interacción con a radiación solar.

O  misil alemán A4 (u tamién V2) emplegau en a Segunda Guerra Mundial estió o primer obchecto feito por l'humanidat en trespasar a linia de Kármán.

## Referencias
Ubieto

**Ubieto** yera un lugar medieval situau en l'actual municipio de Samianigo, entre as localidaz d'Orna de Galligo y Latrás

Encara se conserva en iste mesmo puesto, actualment en ruinas, a ermita d'a Virchen d'Ubieto. De l'antigo despoblau no bi ha garra sinyal.

## Toponimia
Ye un toponimo d'orichen desconoixiu que incluye o sufixo abundancial -eto. Apareixe tamién como *Obeto*.

## Historia
Se documenta que o lugar, que se trobaba en o puesto a on ye l'antiga ermita, fació en l'anyo 1187 solemne voto a Sant Indalecio, chunto con 238 lugars mas perteneixients a o bispau de Chaca. Ignacio de Asso lo situa "a meyo día d'o mont Uruel".

D'antis mas os habitants d'Artaso, Sieso, Latrás y Orna veniban en romería o Lunes de Pascua. A Virchen d'Ubieto, una fegura policromada de 67&nbsp;cm d'altaria d'o sieglo XII ye custodiada en casas particulars d'Orna y Latrás.

## Referencias
Ecuación de Drake

L**'ecuación de Drake** ye una ecuación pa estimar a cantidat de civilizacions en a nuestra galaxia, a Carrera de sant Chaime, susceptibles de poseyer emisions de radio detectables. Estió concebida por o radioastronomo y president de l'instituto SETI Frank Drake en 1961 mientres treballaba en l'Observatorio Nacional de Radioastronomía en Green Bank (Virchinia Occidental ,Estaus Unius).

N = R^{*} ~ \cdot ~ f_{p} ~ \cdot ~ n_{e} ~ \cdot ~ f_{l} ~ \cdot ~ f_{i} ~ \cdot ~ f_{c} ~ \cdot ~ L

an N representa o numero de civilizacions que podrían comunicar-se en a nuestra galaxia, a Carrera de sant Chaime, y os factors:

* R^{*} ye o ritmo anyal de formación d'estrelas "adecuadas" en a galaxia.
* f_{p} ye a fracción d'estrelas que tienen planetas en a suya orbita.
* n_{e} ye o numero d'ixas planetas que as suyas orbitas a la estrela no sían tan proxima como pa estar masiau calients, ni tan leixana como pa estar masiau frías pa poder ahuespedar vida.
* f_{l} ye a fracción d'ixas planetas en os cuals a vida s'ha desarrollau.
* f_i ye a fracción d'ixas planetas en os cuals a vida intelichent s'ha desarrollau.
* f_c ye a fracción d'ixas planetas an a vida intelichent ha desarrollau una tecnolochía y intenta comunicar-se.
* L ye o lapsus, mediu en anyos, entre o cual una civilización intelichent y comunicativa puede existir.

A causa d'a immensa cantidat d'estrelas y planetas que pueblan a nuestra galaxia podrían existir cientos u milars de civilizacions. Manimenos, dica hue, no nos hemos trobau con garra. Ixo conduz a la clamada paradoxa de Fermi.
Paradoxa de Fermi

A **paradoxa de Fermi**, clamada asinas por o fisico italoamericano Enrico Fermi, ye l'aparent contradicción entre a falta d'evidencia de civilizacions extraterrestres y cuantas estimacions altas pa la suya prebabilidat (como que cualques estimacions optimistas pa la ecuación de Drake).

I hai habiu muitos intentos d'explicar a paradoxa de Fermi, sucherindo prencipalment que os sers extraterrestres intelichents son extremadament raros, que a vida de tals civilizacions ye curta u que existen, pero (por cuantas razons) no veyemos evidencia.

Encara que no estió o primer en considerar ista cuestión, o nombre de Fermi ye asociau con a paradoxa a causa d'una conversación casual en l'estiu de 1950 con os suyos companyers fisicos Edward Teller, Herbert York y Emil Konopinski mientres caminaban enta l'almuerzo.
Medio interestelar

En astronomía, o **medio interestelar** ye a materia y a radiación que existe en l'espacio entre os sistemas estelars d'una galaxia. Ista materia incluye gas en forma ionica, atomica y molecular, asinas como polvo y rayos cosmicos. Imple l'espacio interestelar y se mezcla suaument con l'espacio intergalactico circumdant. L'enerchía que ocupa o mesmo volumen, en forma de radiación electromagnetica, ye o *campo de radiación interestelar*.

O medio interestelar se composa de multiples fases que se distinguen por si a materia ye ionica, atomica u molecular, y a temperatura y densidat d'a materia. O medio interestelar ye composau, prencipalment, d'hidrocheno, seguiu d'helio con trazas de carbonio, oxicheno y nitrocheno.

En todas as fases, o medio interestelar ye extremadament tenue pa os estandars terrestres. En as rechions fredas y densas d'o medio interestelar, a materia se troba prencipalment en forma molecular y aconsigue densidatz numericas de 106 moleculas por cm3 (1 millón de moleculas por cm3). En as rechions calients y difusas d'o medio interestelar, a materia ye prencipalment ionizada y a suya densidat puede estar tan baixa como 10−4 ions por cm3.

## Referencias
Henri Pélissier

Henry Pélissier, naixito d'o XVIII Distrito de París, París, Francia o 14 de chinero de 1889 y muerto en Dampierre, Francia o 19 de mayo de 1935, estió un ciclista francés activo dende 1911 dica 1927 y con cuantas victorias mientres a suya carrera esportiva, destacando-ie as victorias en o Tour de Francia de 1920, o Campionato de Francia en Rota de 1910  y 9 victorias en clasicas como o Giro de Lombardía de 1917.

Tamién estió conoixito por as suyas reclamacions y protestas por as condicions que teneban os ciclistas y os premios economicos que bi heba en o Tour de Francia.

Tenió tres chirmans, Jean, Francis y Charles que tamién fuoron ciclistas profesionales,

## Vinclos externos

*  Perfil de Henry Pélissier.
Francisco de Zurbarán

**Francisco de Zurbarán** (Fuent de Cantos, Badajoz, 7 de noviembre de 1598 – Madrit, 27 d'agosto de 1664) estió un artista d'o Sieglo d'Oro espanyol.

Contemporanio y amigo de Velázquez, Zurbarán destacó en a pintura relichiosa, en a cual o suyo arte revela una gran impresión visual y un profundo misticismo. Estió un artista representativo d'a Contrarreforma. Influiu en os suyos comienzos por Caravaggio, o suyo estilo estió evolucionando para aproximarse a os mayestros manieristas italianos. As suyas representacions s'aluenyan d'o realismo de Velázquez y as suyas composicions se caracterizan por un modelau claroscuro con tons mas ácidos.
Barbara Bouchet

**Barbara Bouchet** (nombre artistico de **Bärbel Gutscher**), naixida de Liberec (Alemanya, hue Republica Checa) o 15 d'agosto de 1943, ye una actriz alemana, activa en o mundo d'o cine dende anyos 1960 y con cuantos premios recibius mientres a suya carrera cinematografica.

D'entre a suya filmografía se puet destacar bellas cintas, como *[[Casino Royale (cinta)|Casino Royale]]* (1967), *[[Sweet Charity (cinta)|Sweet Charity]]* (1969, Bob Fosse), *[[Non si sevizia un paperino]]* (1972, Lucio Fulci), *[[La dama rossa uccide sette volte]]* (1972, Emilio Miraglia), *[[Milano calibro 9]]* (1972, Fernando Di Leo), *[[The Scarlet and the Black]]* (1973, Jerry London), u *[[Gangs of New York]]* (2002, Martin Scorsese).

## Se veiga tamién
* Cintas interpretadas por Barbara Bouchet.

## Vinclos externos

*  Barbara Bouchet en Internet Movie Database.
Lena Belkina

**Lena Belkina**, pseudonimo artistico d**'Elena Yuryneva Belkina**, naixita de Tashkent, (URSS hue Uzbekistán) o 27 de noviembre de 1987 ye una cantaire ucrainesa d'opera (mezzo-soprano).
Juan de Altamiras

**Juan de Altamiras** (a sobén **Juan Altamiras** u **Altimiras**), pseudonimo de **Raimundo Gómez** y naixito de L'Almunia de Donya Godina (Provincia de Zaragoza) en calendata desconoixita y muerto en Carinyena (Provincia de Zaragoza), en 1770 u 1771 estió un fraile franciscano aragonés y cocinero en o desapareixito Convento de San Diego en Zaragoza.

Ye conoixito por o suyo libro de recetas de cocina, titulado *Nuevo arte de cocina: sacado de la escuela de la experiencia económica* (1745).

## Honors
En o suyo pueblo natal tien dedicata una calle en a suya memoria.

## Bibliografía
* Altamiras, Juan. *Nuevo arte de cocina: sacado de la escuela de la experiencia económica*, (1745).
* Altamiras, Juan. *«Nuevo Arte de Cocina: sacado de la escuela de la experiencia económica»*, La Val de Onsera, 1994, edición e introducción de José-María Pisa.

## Referencias
Luxués

**Luxués** yera un lugar medieval situau en l'actual municipio de Samianigo, amán d'Ordavés.

Nomás i queda bella muntonera de piedras en un tozal que domina parti d'o curso d'a Guarga.

## Toponimia
L'orichen podría estar un antroponimo con o sufixo preindoeuropeu de posesión -ués. Ya en o sieglo XX yera conoixiu como **Castillón de Sant Lucas**.

## Historia
Se documenta en l'anyo 992 a donación a o monesterio de Santa Cruz d'as Serors por parti d'o conte d'Aragón Sancho Garcés II y a suya muller Urraca Ferrández de cuantos pueblos y biens, entre os que yeran *"Sanctum Andream de Lusce, et Sanctum Severum in ripa Galleco"*.

A suya ilesia parroquial yera anexa a la d'Ordavés en o sieglo XIV.

## Referencias